চিনির মূল্য বৃদ্ধি সম্পর্কে আমদানিকারকরা বলছেন, বেসরকারি চিনি পরিশোধনকারী মিলগুলোয় উৎপাদন খরচ বৃদ্ধির কারণে সরবরাহ কমিয়ে দিয়েছে। সরবরাহ কমের অজুহাত দিয়ে চিনির দাম বেড়েছে। একইভাবে আমদানিকারকরা বলছেন, রাষ্ট্রীয় চিনি উৎপাদনকারী সংস্থা চিনি ও খাদ্য শিল্প করপোরেশনও (বিএসএফআইসি) তাদের উৎপাদিত চিনির দাম বাড়িয়েছে। জানা গেছে, তারা প্রতিটন চিনির দাম ৪৪ হাজার থেকে বাড়িয়ে ৪৮ হাজার টাকা করেছে। সেই অজুহাতেও বেড়েছে বেসরকারি কোম্পানির চিনির দাম।